**Tematika**

**Kurzus címe**: A német idealizmus és romantika esztétikája 3.

**Kurzus kódja:** BTAE32MA

**Oktató**: Sós Csaba

**Órarendi információ**: péntek (02.25, 03.18, 04.15) 10-16, 232/c

**A kurzus célja**: A 18. század történelmi eseményei közül alighanem a francia forradalom befolyásolta leginkább az európai filozófia alakulását. A forradalom csaknem megkerülhetetlen referenciának bizonyult, nemkülönben a német idealizmus és romantika korszakában. A kurzus során a francia forradalom és általában véve a forradalmi vagy épp forradalomellenes törekvések reprezentációit járjuk körül, a német idealizmus és romantika képviselői (Johann Gottlieb Fichte, Immanuel Kant, Schlegel-fivérek) mellett kitérve a francia felvilágosodás (különösen az e tekintetben legkevésbé francia, Denis Diderot) egyes megközelítéseire.

**A kurzus témái:**

1. tömbösített óra (02.25): A francia forradalom reprezentációja Fichte korai filozófiájában; A francia forradalom mint esztétikai jelenség a Schlegel-fivérek szövegeiben

2. tömbösített óra (03.18): Averzív nézetek, politika és reprezentáció (Kant, Kleist, Müller)

3. tömbösített óra (04.15): Esztétika és politika viszonya Diderot filozófiájában

**A számonkérés módja**: szemináriumi dolgozat 5-10 oldal terjedelemben

**Kötelező irodalom**:

1. Schlegel, August-Wilhelm – Schlegel, Friedrich (1980): Athenaeum töredékek. Tandori Dezső ford. In: Schlegel, August-Wilhelm – Schlegel, Friedrich: *Válogatott esztétikai írások*. Budapest: Gondolat. 261-356.
2. Kant, Immanuel (1994): Az örök békéről. Mesterházi Miklós ford. In: Kant, Immanuel: Történetfilozófiai írások. Budapest: Ictus. 255-335.
3. Diderot, Denis (1966): Színészparadoxon. Görög Lívia ford. In: Diderot, Denis: Színészparadoxon – A drámaköltészetről. Budapest: Magyar Helikon. 5-99.
4. Diderot, Denis (2013): Politikai töredékek. Balázs Péter és Kovács Eszter ford. In: Diderot, Denis: Esztétika, filozófia, politika. Budapest: L’Harmattan Kiadó – Szegedi Tudományegyetem Filozófia Tanszék. 183-213.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.